Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: környezet védelmének általános szabályairól szóló 1992. évi LIII. törvény) is foglalkozik a környezeti információk
Paragraph Index: 1002

környezet védelmének általános szabályairól szóló 1992. évi LIII. törvény) is foglalkozik a környezeti információk nyilvánosságával, s ez kétségtelenül megnehezítheti a jogalkalmazók és az adatkérõk dolgát. Ezért különösen hasznos a Reflex Környezetvédõ Egyesület tevékenysége, hogy tájékoztató kiadványokkal kívánja segíteni a környezeti információk iránt érdeklõdõket. Kérésére mellékelten megküldöm az Aarhusi Egyezménnyel kapcsolatos adatvédelmi biztosi észrevételeket. Budapest, 2002. október 7. Üdvözlettel: Dr. Péterfalvi Attila (623/K/2002) * * * [Állásfoglalás: az önkormányzati képviselõk vagyonnyilatkozatának nyilvánosságára vonatkozó szabályok sértik a személyes adatok védelméhez fûzõdõ jogot] Barta Józsefné asszonynak jegyzõ Bácsalmás Városi Önkormányzat Polgármesteri Hivatala Bácsalmás Tisztelt Jegyzõ Asszony! Az önkormányzati képviselõk vagyonnyilatkozatával kapcsolatos beadványában felvetett kérdésekre az alábbiakat válaszolom: A közfeladatot ellátó személyek vagyonnyilatkozatával kapcsolatban az elmúlt években számos adatvédelmi biztosi állásfoglalás született. Az országgyûlési képviselõk és a köztisztviselõk kötelezõ vagyonnyilatkozatának ügyében elõdöm számos esetben kifejtette adatvédelmi aggályait. Amikor 2001 nyarán – az egyebek közt – az önkormányzati képviselõk vagyonnyilatkozatát is elõíró, az egyes közhatalmi feladatokat ellátó, valamint közvagyonnal gazdálkodó tisztségeket betöltõ személyek összeférhetetlenségérõl és vagyonnyilatkozat-tételi kötelezettségérõl szóló törvény elõkészítése folyt, az adatvédelmi biztosi pozíció éppen üres volt. A törvénytervezet véleményezését az adatvédelmi biztost helyettesítve az állampolgári jogok országgyûlési biztosának általános helyettese készítette el, majd – tekintettel e törvénnyel kapcsolatos súlyos alkotmányossági aggályokra – álláspontját az Országgyûlés Alkotmány- és igazságügyi bizottsága elõtt személyesen is kifejtette. Érvei hatástalanok maradtak. A törvényt az Országgyûlés 2001. december 18-án elfogadta, és az a kihirdetése napján hatályba is lépett. Tekintettel arra, hogy egy hatályban lévõ törvény rendelkezései mindenkire kötelezõek, az önkormányzati képviselõk vagyonnyilatkozatára vonatkozó törvényi elõírásokat végre kell hajtani. A végrehajtás módjával kapcsolatban Ön által felvetett kérdésekre a válaszaim sorrendben a következõk:

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes